《云阳晓行》
明代·黄衷

衡门犹闭晓钟疏，马首回瞻月影馀。石窦煖时藏促织，冰澌融处立舂锄。

田家久歉晨炊晏，山县恒阴日晷徐。我仆莫辞驱策倦，江湖何地足宁居。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。